Թուրքիոյ Հայոց պատրիարքարանի երդիկին տակ վերջերս կազմուած խորհրդակցական մարմինէ ետք այժմ կազմուած է նաեւ երիտասարդական յանձնաժողով մը։ Յանձնաժողովը կը բաղկանայ 15 երիտասարդներէ, որոնք իրենց առաջին հանդիպումներէն արդէն որդեգրած են աշխատելու յատուկ ոճ մը։ Այդ ոճի համաձայն յանձնախումբի անդամները ծրագիրներ պիտի ներկայացնեն, որոնք պիտի մշակուին եւ պիտի գործադրուին միասնաբար։ Նորակազմ յանձնախումբի անդամները իրենց գործունէութեան մասին տեղեկութիւններ տալու նպատակաւ այցելեցին քաղաքիս հայկական թերթերը, որոնց կարգին նաեւ «Ակօս»։